
Limbažos
						
PASKAIDROJUMA RAKSTS

Limbažu novada pašvaldības domes 2026. gada ___. ________ saistošajiem noteikumiem 
Nr. ___ „Kārtība, kādā Limbažu novada pašvaldības dibinātu izglītības iestāžu pedagogiem kompensē transporta izdevumus“

	Paskaidrojuma raksta sadaļas
	Norādāmā informācija

	1. Projekta nepieciešamības pamatojums

	1.1. Saistošie noteikumi izstrādāti, lai noteiktu pedagogiem papildu atlīdzību transporta izdevumu kompensācijas veidā, lai mazinātu izglītības nozarē esošo problēmu pedagogu trūkumu un veicināt iespēju piesaistīt jaunus pedagogus. 
1.2. 2024. gada 26.septembrī tika pieņemti grozījumi Izglītības likuma 17. panta trešajā daļā, papildinot to ar 21.prim punktu, kas nosaka, ka pašvaldība saistošajos noteikumos nosaka, kārtību un apmēru, kādā tās padotībā esošo izglītības iestāžu pedagogiem kompensē transporta izdevumus, kā arī nosacījumus šo kompensāciju piešķiršanai. Atbilstoši Izglītības likuma grozījumu anotācijai, likuma grozījumi tika pieņemti, jo tika secināts, ka Latvijā kopumā pedagogu nodrošinājums un atalgojums ir nepietiekams, kas rada augstus riskus nozares ilgtspējai, līdz ar to nepieciešams radīt tādus risinājumus, kas valsts un pašvaldību izglītības iestāžu dibinātājiem dod iespēju ilgtermiņā piesaistīt un noturēt pedagogus izglītības iestādēs. 

	2. Fiskālā ietekme uz pašvaldības budžetu
	2.1. Saistošo noteikumu izpildei gada budžetā nepieciešami finanšu līdzekļi prognozējami 95 pedagogiem transporta izdevumu kompensācijai 2026. gada  fiskālā ietekme uz budžeta četriem mēnešiem sastāda līdz 19 000 euro apmērā (ieskaitot visus nodokļus).  95 pedagogi × 50 euro mēnesī (max limits pēc visiem nodokļiem) × 4 mēneši =  19 000 euro. 
2026. gadā budžetā šāds finansējums nav plānots.
2027. gadā fiskālā ietekme uz pašvaldības budžetu prognozējama līdz 42 750 EUR.
2028. gadā fiskālā ietekme uz pašvaldības budžetu prognozējama līdz 42 750 EUR gadā.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	3.1. Sociālā ietekme –  tiesiskais regulējums attiecināms uz pašvaldības izglītības iestādēs nodarbinātajiem pedagogiem, lai kaut nedaudz mazinātu izglītības nozarē esošās problēmas ar augsti kvalificētu un motivētu pedagogu trūkumu un palielinātu iespējas piesaistīt labus speciālistus. 
3.2. Ietekme uz vidi – saistošo noteikumu izpilde neietekmēs vidi. 
3.3. Ietekme uz iedzīvotāju veselību – saistošo noteikumu izpilde neietekmēs iedzīvotāju veselību.
3.4. Ietekme uz uzņēmējdarbības vidi pašvaldības teritorijā – saistošo noteikumu izpilde neietekmēs uzņēmējdarbības vidi pašvaldības teritorijā.  3.5. Ietekme uz konkurenci – šo saistošo noteikumu izpilde neietekmē konkurenci.


	4. Ietekme uz administratīvajām procedūrām un to izmaksām
	4.1. Pedagogu iesniegumus par transporta izdevumu kompensēšanu izskatīs attiecīgā pašvaldības izglītības iestāde, kurā pedagogs strādā;
4.2. Ar šiem saistošajiem noteikumiem netiek paredzētas papildu administratīvo procedūru izmaksas.

	5. Ietekme uz pašvaldības funkcijām un cilvēkresursiem
	Saistošajos noteikumos noteiktās kārtības izpildei un lēmumu pieņemšanai pašvaldībā netiks veidotas jaunas amata vienības.


	6. Informācija par izpildes nodrošināšanu
	Nav paredzēta jaunu pašvaldības institūciju izveide, esošo likvidācija vai reorganizācija.  

	7. Prasību un izmaksu samērīgums pret ieguvumiem, ko sniedz mērķa sasniegšana
	7.1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.   7.2. Samērīguma tests:  7.2.1. pašvaldības izraudzītie līdzekļi ir piemēroti leģitīmā mērķa sasniegšanai;  7.2.2. nav saudzīgāku līdzekļu leģitīmā mērķa sasniegšanai; 7.2.3. pašvaldības rīcība ir atbilstoša.

	8. Izstrādes gaitā veiktās konsultācijas ar privātpersonām un institūcijām
	Veiktas konsultācijas ar izglītības iestāžu vadītājiem, pedagogiem, veikta iesaistīto aptauja. Saņemtie priekšlikumi ir izvērtēti un konstatēts, ka saistošo noteikumu projektā iestrādāto kompensāciju apmērs ir atbilstošs Limbažu novada pašvaldības finansiālajām iespējām



Limbažu novada pašvaldības 

